Rumuhun bangsa Kamboja asring disebut kadidene bangsa Bar-bar kang wengis sarta jahat.Nanging ing suwalike iku kabeh,bangsa iki nduweni budaya sing agung.Negara iku nduweni peninggalan arkeologi arupa candhi atusan ing laladan 200 km2,sing punjere ana Angkor Thom lan Angkor Wat.Geographise Kamboja mapan ing wilayah 181.000 km2,wewatesan karo Laos lan Thailand ing sisih lor,Vietnam ing sisih kidul lan wetan, serta Teluk Thailand ing sisih kulon. Merga mapan ing satengah-tengahe China lan India,kabudayan ing negara iki dipengaruhi dening negara loro mau.Kamboja,Kampuchea, Cambodia,Khmer utawa Angkor,mujudake jeneng-jeneng sajenis kang kabeh mau ana sambung rapete karo peradaban kaloka ing Bawana Asia.Jaman kencana rukmine Kamboja cinathet ing peripde Angkor(802m-1432m),sing kawiwitan dening pemerintahan Jayawarman II tumekane Maharaja Gamyat.